Predkladacia správa

Rada vlády Slovenskej republiky pre informatiku (ďalej len „rada“) bola zriadená na základe zákona č. 261/1995 Z. z. o štátnom informačnom systéme vo februári 1996, ako poradný orgán vlády pre otázky štátneho informačného systému a ďalšie úlohy informatiky. 
V tomto materiáli sa navrhuje odvolanie doterajších členov: Vladimíra Benčeka (Národný bezpečnostný úrad), Márie Deckerovej (Ministerstvo financií SR / Datacentrum), Mariána Galajdu (Ministerstvo obrany SR), Dušana Kanálika (Ministerstvo dopravy, pôšt a telekomunikácií SR) a Jozefa Tvarožeka (Ministerstvo hospodárstva SR). 
Namiesto nich sa navrhuje vymenovanie Vladimíra Fábera (Národný bezpečnostný úrad), Tibora Szarvasa (Ministerstvo financií SR / Datacentrum), Stanislava Kendru (Ministerstvo obrany SR), Petra Bäcka (Ministerstvo dopravy, pôšt a telekomunikácií SR), Františka Jablonického (Ministerstvo hospodárstva SR) a štyroch nových členov rady: Máriu Borbélyovú (Úrad pre verejné obstarávanie), Miroslava Drobného (Únia miest Slovenska), Miroslava Kukučku (MDPT SR) a Milana Dada (Slovenská rektorská konferencia). 
Materiál vzhľadom na svoj charakter nebol predložený na medzirezortné pripomienkové konanie, ani na rokovanie Rady vlády Slovenskej republiky pre informatiku, nakoľko zmeny vychádzajú z návrhov jednotlivých vedúcich ústredných štátnych orgánov. Zo strany predsedu rady boli tieto návrhy a zmeny plne akceptované. Je preto nepravdepodobné, aby k týmto návrhom boli pozmeňujúce vecné pripomienky z iných rezortov. 
Vymenovanie nových členov Rady vlády SR pre informatiku nemá finančný, ekonomický, environmentálny vplyv a ani vplyv na zamestnanosť.